|  |
| --- |
| Številka: **007-170/2024**  |
| Ljubljana, 6. junij 2025  |
| **EVA 2024-2560-0038** |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o Načrtu za izvajanje Strategije prostorskega razvoja Slovenije 2050 za obdobje 2025 - 2034  |
| **1. Predlog sklepa vlade:** |
| Na podlagi petegaodstavka 73. člena Zakona o urejanju prostora (ZUreP-3) (Uradni list RS, št. 199/21, 18/23 – ZDU-1O, 78/23 – ZUNPEOVE, 95-23 – ZIUOPZP, 23/24, 109/24 in 25/25 – odl. US) je Vlada Republike Slovenije na … seji dne …. sprejela naslednji  SKLEP:Vlada Republike Slovenije je izdala Uredbo o Načrtu za izvajanje Strategije prostorskega razvoja Slovenije 2050 za obdobje 2025 - 2034 in jo pošlje v objavo v Uradni list Republike Slovenije.Barbara Kolenko Helblgeneralna sekretarkaPriloga: - Načrt za izvajanje Strategije prostorskega razvoja Slovenije 2050 za obdobje 2025 **–** 2034Sklep prejmejo:* Ministrstvo za naravne vire in prostor,
* Ministrstvo za solidarno prihodnost,
* Ministrstvo za digitalno preobrazbo,
* Ministrstvo za vzgojo in izobraževanje,
* Ministrstvo za infrastrukturo,
* Ministrstvo za notranje zadeve,
* Ministrstvo za kmetijstvo, gozdarstvo in prehrano,
* Ministrstvo za kulturo,
* Ministrstvo za okolje, podnebje in energijo,
* Ministrstvo za gospodarstvo, turizem in šport,
* Ministrstvo za kohezijo in regionalni razvoj,
* Ministrstvo za zunanje in evropske zadeve;
* Ministrstvo za zdravje;
* Ministrstvo za javno upravo;
* Ministrstvo za finance;
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
| / |
| **3.a Osebe, odgovorne za strokovno pripravo in usklajenost gradiva:** |
| - Jože Novak, minister za naravne vire in prostor; - mag. Miran Gajšek, državni sekretar: - dr. Nataša Bratina, generalna direktorica Direktorata za prostor in graditev,- mag. Lenča humerca Šolar, vodja Sektorja za strateški prostorski razvoj, - mag. Ines Lupše, podsekretarka. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Matjaž Harmel, univ. dipl. inž. gozd, Matevž Premelč, univ. dipl. geog., Klemen Strmšnik, univ. dipl. geog., Aleksandra Krajnc, univ. dipl. geog., Sašo Weldt, univ.dipl.biol., Samo Škerjanec, univ. dipl. inž. gozd., Sabina Cepuš, univ. dipl. ekol.,Pija Lapajne, mag. geog, vsi Zavita d.o.o. |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Uredba o Načrtu za izvajanje Strategije prostorskega razvoja Slovenije 2050 za obdobje 2025 – 2034 (v nadaljnjem besedilu: Uredba)določa tematske sklope in aktivnosti, s katerimi resorji v naslednjem desetletnem obdobju prispevajo k doseganju ciljev prednostnih nalog, opredeljenih v Resoluciji o Strategiji prostorskega razvoja Slovenije 2050 (Uradni list RS, št. 72/23, v nadaljnjem besedilu ReSPR50) ter ima pravno podlago v petem odstavku 73. člena Zakona o urejanju prostora (ZUreP-3, Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24 in 25/25 – odl. US), ki predvideva sprejem Načrta za izvajanje Strategije. Uredba določa aktivnosti Ministrstva za naravne vire in prostor in aktivnosti ostalih resornih ministrstev, ki hkrati naslavljajo cilje ostalih resornih politik in izkazujejo sinergije s cilji prostorske strategije, in sicer: Ministrstvo za solidarno prihodnost, Ministrstvo za vzgojo in izobraževanje, Ministrstvo za infrastrukturo, Ministrstvo za notranje zadev, Ministrstvo za kmetijstvo, gozdarstvo in prehrano, Ministrstvo za kulturo, Ministrstvo za okolje, podnebje in energijo, Ministrstvo za gospodarstvo, turizem in šport, Ministrstvo za kohezijo in regionalni razvoj.V prilogi Uredbe je Načrt za izvajanje Strategije, ki določa: 1. nabor aktivnosti, ki izhajajo iz dolgoročnih ciljev in prednostnih nalog Strategije in s katerimi se bodo izvajale usmeritve iz Strategij za tematske sklope: Izvajanje Strategije na nacionalni ravni - Zasnova prostorskega plana Slovenije; Priprava regionalnih prostorskih planov; Nova generacija občinskih prostorskih načrtov; Urbanizem – državni prostorski red; Krožno gospodarjenje s prostorom; Izobraževanje in usposabljanje; Spremljanje stanja v prostoru;
2. nosilce in ostale sodelujoče, zadolžene za izvajanje posameznih aktivnosti,
3. časovni načrt izvajanja aktivnosti,
4. kazalnike dosežka po posameznih aktivnostih in
5. kazalnike učinka za spremljanje učinkovitosti izvajanja načrta.

Aktivnosti Načrta za izvajaje Strategije prostorskega razvoja Slovenije 2050 za obdobje 2025 – 2034 so razdeljene v tri obdobja: * OBDOBJE I: aktivnosti, končane v obdobju od maja 2025 do aprila 2026. Obdobje traja 11 mesecev. Mejnik za poročanje je april 2026.
* OBDOBJE II: aktivnosti, končane v obdobju maj 2026 - december 2027. Obdobje traja 1 leto in 8 mesecev. Mejnik za poročanje je december 2027.
* OBDOBJE III: aktivnosti, končane v obdobju januar 2028 – december 2034 . Obdobje traja 7 let. Mejnik za poročanje je december 2034.

V procesu priprave Načrta je bila pridobljena odločba pristojnega ministrstva št. 35409-113/2204-2570-12 z dne 24. 9. 2024, da v postopku priprave Načrta ni treba izvesti celovite presoje vplivov na okolje, in da v postopku priprave Načrta ni treba izvesti presoje sprejemljivosti izvedbe plana v naravo na varovana območja. Načrt za izvajanje Strategije je v prilogi 1 in je sestavni del te uredbe.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja;
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.)Za izvajanje Načrta za izvajanje Strategije prostorskega razvoja Slovenije 2050 za obdobje 2025 – 2034 je skupna ocena finančnih posledic za izvajanje aktivnosti v obdobju 2025-2026: 4.118.760,00 EUR. Za aktivnosti v letih 2025 in 2026 imajo Ministrstvo za naravne vire in prostor, Ministrstvo za okolje, podnebje in energije ter Ministrstvo za solidarno prihodnost in Ministrstvo za gospodarstvo, turizem in šport zagotovljene pravice porabe sredstev v proračunu Republike Slovenije za leti 2025 in 2026. V obdobju 2027-2034 je ocenjena vrednost potrebnih sredstev za izvajanje aktivnosti: 20.615.000,00 EUR. Razdelitev sredstev po posameznih ministrstvih je razvidna iz spodnje preglednice.

|  |  |
| --- | --- |
| **Ime proračunskega uporabnika** | **Ocenjena vrednost potrebnih sredstev** **(v EUR)** |
| **MNVP** | 16.555.000,00 |
| **MOPE** | Ni potreb |
| **MGTŠ** | Ni potreb |
| **MKGP** | 50.000,00 |
| **MVI** | 3.400.000,00 |
| **MNZ** | 500.000,00 |
| **MK** | Ni potreb |
| **MzI** | 110.000,00 |
| **SKUPAJ** | **20.615.000,00** |

.Aktivnosti Načrta se bodo izvedle v okviru obstoječe kadrovske strukture resornih ministrstev in z izvedbo več javnih naročil. Aktivnosti v obdobju 2027 – 2034 se bodo izvajale v skladu s sredstvi ministrstev, ki bodo zagotovljena z vsakokratnim veljavnim proračunom Republike Slovenije.Ne glede na navedeno, se v skladu z 29. členom Zakona o izvrševanju proračunov Republike Slovenije za leti 2025 in 2026 pravice porabe za izvajanje nacionalnih programov, zakonov in drugih predpisov, v katerih je opredeljen obseg sredstev za financiranje posameznih izdatkov proračuna, zagotavljajo v znesku, določenim s proračunom, ne glede na znesek, ki je predviden z nacionalnim programom, zakonom ali drugom predpisom.  |
|  |
|  |

|  |
| --- |
| I. Ocena finančnih posledic, ki niso načrtovane v sprejetem proračunu  |
|   | Tekoče leto (t)  | t + 1  | t + 2  | t + 3  |
| Predvideno povečanje (+) ali zmanjšanje (**–**) prihodkov državnega proračuna   |   |   |   |   |
| Predvideno povečanje (+) ali zmanjšanje (**–**) prihodkov občinskih proračunov   |   |   |   |   |
| Predvideno povečanje (+) ali zmanjšanje (**–**) odhodkov državnega proračuna   |   |   |   |   |
| Predvideno povečanje (+) ali zmanjšanje (**–**) odhodkov občinskih proračunov  |   |   |   |   |
| Predvideno povečanje (+) ali zmanjšanje (**–**) obveznosti za druga javnofinančna sredstva  |   |   |   |   |
| II. Finančne posledice za državni proračun  |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika   | Šifra in naziv ukrepa, projekta  | Šifra in naziv proračunske postavke  | Znesek za tekoče leto (t) (**2025) (v EUR)** | Znesek za leto t +1 (**2026) (v EUR)** |
| **MNVP** | 2511-11-0036 - Prostorski razvoj na strateški in regionalni ravni | 231447 - Upravljanje s prostorom | 1.102.500,00  | 1.277.500,00 |
| **MNVP** | 2511-11-0032 - Sistem prostora in graditve | 231448 - Prostorski informacijski sistem | 60.000,00 | 60.000,00 |
| **MSP** | 2550-16-0003 - Zakonodaja, vsebine, praksa in mednarodno sodelovanje | PP 231332 - Stanovanjska dejavnost | 86.360,00 | 0,00 |
| **MOPE** | 2430-17-0012 - Spodbujanje OVE in URE | 231873 - Spodbujanje URE in OVE | 100.000,00 | 0,00 |
| **MOPE** | 2550-17-0036 - Tehnična pomoč | 231758 - Sklad za podnebne spremembe | 320.000,00 | 600.000,00 |
| **MGTŠ** | EP 2130-20-002 – Spodbujanje investicij | 231756 – Spodbujanje investicij | 512.400,00 | 0,00 |
| **SKUPAJ** | **2.181.260,00** | **1.937.500,00** |
| II.b Manjkajoče pravice porabe bodo zagotovljene s prerazporeditvijo:  |
| Ime proračunskega uporabnika   | Šifra in naziv ukrepa, projekta  | Šifra in naziv proračunske postavke   | Znesek za tekoče leto (t) **2025** | Znesek za t + 1  **2026** |
|  |  |  | 0  |   |
| SKUPAJ  | 0  |   |
| II.c Načrtovana nadomestitev zmanjšanih prihodkov in povečanih odhodkov proračuna:  |
| Novi prihodki  | Znesek za tekoče leto (t)  | Znesek za t + 1  |
| SKUPAJ  |   |   |
|  **OBRAZLOŽITEV:** 1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje): * prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

 1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov: **II.a Pravice porabe za izvedbo predlaganih rešitev so zagotovljene:** Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo: * proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi. **II.b Manjkajoče pravice porabe bodo zagotovljene s prerazporeditvijo:** Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a. **II.c Načrtovana nadomestitev zmanjšanih prihodkov in povečanih odhodkov proračuna:** Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.  |
|  |
| **8. Predstavitev sodelovanja z združenji občin:**  |
| Vsebina predloženega gradiva (predpisa) vpliva na: * pristojnosti občin,
* delovanje občin,
* financiranje občin.
 | **NE**  |
| Gradivo (predpis) je bilo poslano v mnenje:  * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

 Predlogi in pripombe združenj so bili upoštevani: * v celoti,
* večinoma,
* delno,
* niso bili upoštevani.

 Bistveni predlogi in pripombe, ki niso bili upoštevani: /  |
| **9. Predstavitev sodelovanja javnosti:**  |
| Gradivo je bilo predhodno objavljeno na spletni strani predlagatelja:  | **DA**  |
| (Če je odgovor NE, navedite, zakaj ni bilo objavljeno.)  |
| (Če je odgovor DA, navedite: **Datum objave: 27. maj 2024** V razpravo so bili vključeni:  * predstavniki zainteresirane javnosti na javnem posvetu 27. maja 2024 v prostorih ARSO, Vojkova 1b, Ljubljana. Posveta se je udeležilo 38 predstavnikov strokovne javnosti (med njimi predstavniki regionalnih razvojnih agencij, reprezentativnih združenj občin, prostorskih načrtovalcev, predstavnikov akademskih izobraževalnih ustanov, Urbanističnega inštituta, Geodetskega inštituta, Zbornice za arhitekturo in prostor ter Društva arhitektov).

 Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili: * večinoma.

 Bistvena mnenja, predlogi in pripombe, ki niso bili upoštevani, ter razlogi za neupoštevanje: /**Objava na portalu E-Demokracija: 12. 12. 2024 – 12. 1. 2025**V razpravo so se vključili: 1. občan
2. Inštitut Jože Štefan – Center za energetsko učinkovitost (IJS – CEU)
3. občan
4. GEN energija d.o.o.
5. Ljubljanska kolesarska mreža
6. ZMOS
7. ELES
8. CIPRA
9. Prostorož
10. IPOP
11. SOS

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Pomemben prispevek javne obravnave je vključitev ukrepov s področja urejanja prostora iz NEPN v Načrt za izvajanje SPRS 2050 v obdobju 2025-2034. Vključene so le aktivnosti, ki imajo zagotovljene nosilce in kadrovsko ter finančno podporo. Upoštevani so bili: * večinoma.

 Bistvena mnenja, predlogi in pripombe, ki niso bili upoštevani, ter razlogi za neupoštevanje:**1. Podan je bil komentar**, da pogrešajo konkretnejšo navezavo ReSPRS50 na podnebne spremembe in prakse ter vidike urejanja in rabe prostora, ki dobivajo zaradi potrebe po razogljičenju in blaženju ter prilagajanju na podnebne spremembe nov pomen in vplivajo na velike spremembe v kulturi načrtovanja, rabe in urejanja prostora ter zahtevajo zelo zavezujoče strateško in izvedbeno načrtovanje na državni, regionalni in lokalni ravni. Zato je bil **podan predlog**, da bi država morala občinam takoj zagotoviti prve usmeritve za prilagajanje naselij na podnebne spremembe in jih na več področjih podpreti pri razumnem zgoščanju poselitve ter zagotavljanju mešane rabe prostora. Bolj kot odpornost na podnebne spremembe je aktualno prilagajanje okolja in pogojev bivanja spremembam oziroma hitro spreminjajočemu se vremenu. **Odgovor: Pripomba ni bila upoštevana,** Država se zaveda pomena naslavljanja podnebnih sprememb, kar dokazujejo trenutne aktivnosti MNVP in MOPE. MNVP v letu 2024 pristopil k razpisu več nalog, ki naslavljajo temo krepitve odpornosti in prilagajanja naselij na podnebne spremembe, ki bodo občinam zagotovile usmeritve za prilagajanje naselij, in sicer: 1. Strokovne podlage za krepitev upravljanja in vzdrževanja zelenih površin in mestnih dreves;
2. Odporni prostorski načrti za prilagajanje na vplive podnebnih sprememb;
3. Prilagajanje naselij na podnebne spremembe– priprava priporočil za prostorsko načrtovanje
4. Na podlagi sodelovanja z MOPE bo MNVP v letu 2025 zagotovil tudi oceno podnebne občutljivosti in ranljivosti za naselja.

Zgoraj navedeni projekti se že izvajajo, zato niso vključeni v Načrt za izvajanja SPRS 2050 v obdobju 2025-2034. 2. Podana je bila pripomba, da vdokumentu pogrešajo tudi načelno usmerjanje k premagovanju sektorskih meja in vključevanju dodatnih akterjev kot poslovni sektor, NVO, prebivalci in lastniki nepremičnin in zemljišč v procese načrtovanja in uresničevanja ukrepov v urejanju in rabi prostora. Potrebno je usmerjanje akterjev k celovitemu in povezanemu reševanju problemov in k vključujočim procesom dela. Občine in drugi akterji potrebujejo tudi jasne zaveze države, da bo zdržema zagotavljala kadrovsko, finančno in druge vrste podporo pri uresničevanju ukrepov.Odgovor: Dokument je rezultat učinkovitega medresorskega sodelovanja. Pri vsaki aktivnosti so opredeljena ministrstva, ki so nosilci naloge in ministrstva in njihovi organi v sestav, ki sodelujejo pri izvajanju posamezne aktivnosti. Načrt poleg aktivnosti MNVP vključuje tudi aktivnosti drugih resorjev (npr. MOPE, MVI, MSP, MNZ). Na tej podlagi lahko pričakujemo sinergijske učinke v prostoru. Jasna zaveza države pri uresničevanju ukrepov je podana prav v izboru realno izvedljivih aktivnosti resorjev v obdobju 2025-2034 tako iz finančnega kot tudi kadrovskega vidika. 3. Podan je bil predlog, da se ob gradnji in prenovi stanovanjskih in nestanovanjskih stavb zagotovi kolesarska parkirišča. Predlagamo, da se v Načrt uvrsti tudi ukrep sprejema ustrezne zakonodaje, ki bo usklajena z evropsko direktivo ali jo celo presegala. Ob tem naj se pripravi oziroma posodobi smernice glede umeščanja in oblikovanja kolesarskih parkirišč, saj zagotavljanje zadostnega števila parkirnih mest ne zadošča, če so kolesarska parkirišča na slabo dostopni ali neprivlačni lokaciji objekta. **Odgovor:** Predlog se ne upošteva. Gre za vsebinsko področje, ki ga pokrivata MOPE in MZI (prvi z vidika energetske učinkovitostim, drugi iz vidika prometa, kamor tudi normativi glede parkirišč sodijo), ki v fazi priprave Načrta take aktivnosti nista predlagala.**4. Podan je bil predlog,** da bi kazalnike za spremljanje stanja prostorskega razvoja bi morali že imeti določene, lahko pa bi jih posodobili, vendar v prvem obdobju v letu 2025 in ne v zadnjem obdobju (utemeljitev: poročilo se periodično že pripravlja, zato je treba uporabiti obstoječo metodologijo ali pa jo v najkrajšem času popraviti in upoštevati ZUreP-3, ki se uporablja od sredine 2022);**Odgovor:** Nekateri kazalniki so že metodološko razviti in vpeljani v prostorski informacijski sistem, nekateri se bodo razvili tekom izvajanja Načrta za izvajanje Strategije v obdobju 2025-2034. Razvoj kazalnikov in spremljanje stanja izvajanja Strategije je vpeljano z Resolucijo o SPRS, zato ni moč pričakovati, da bodo vsi kazalniki že razviti. Gre za postopen proces vzpostavitve kazalnikov za spremljanje stanja v prostoru. V ta namen Načrt opredeljuje, npr.: 1. Razvoj metodologije in vzpostavitev kazalnika za aktivno mobilnost – določitev deleža površin za pešce in kolesarje za mesta in druga urbana naselja (UZ) (izračun izhodiščnega kazalnika)
2. Razvoj metodologije in vzpostavitev kazalnika za oceno in spremljanje dostopnosti javnih zelenih površin v urbanih naseljih
3. Razvoj metodologije in vzpostavitev kazalnika za oceno in spremljanje deleža javnih odprtih in zelenih površin v urbanih naseljih

**5. Podan je bil predlog**, da se določene aktivnosti prestavijo iz obdobij III v obdobje I ali vsaj v obdobje II (npr. Krepitev upravljanja porečij). **Odgovor:** Razporeditev aktivnosti po obdobjih je bila narejena ob upoštevanju finančnih in kadrovskih kapacitet resornih ministrstev.**6. Podan je bil predlog,** da je treba dodati, da je ta načrt tudi program po 52. členu ZUreP-3 (utemeljitev: razumeti je, da je »Načrt za izvajanje SPRS« imenovan v 73. členu ZUreP-3 enako kot »akcijski program za izvajanje SPRS« kot je imenovan v 52. členu; zato v uvodu priloge to tudi napisati);**Odgovor:** Pripomba se ne upošteva. Načrt za izvajanje Strategije prostorskega razvoja Slovenije v obdobju 2025-2034 po 73. členu ZUreP-3 ni enako Akcijskemu programu po 52. in 71. členu ZUreP-3. V skladu z določbami petega (5) odstavka 73. člena Zakona o urejanju prostora 3 (ZUreP-3, Uradni list RS, št. 199/21 s spremembami) mora pristojno ministrstvo v šestih mesecih po sprejetju ReSPRS50 pripraviti načrt, v katerem se za desetletno obdobje opredelijo prednostne naloge in odgovorni organi za izvajanje ReSPRS50 za posamezna območja ali dejavnosti, ki jih sprejme vlada. Načrt za izvajanje Strategije 2050 v obdobju 2025-2034 ni ne izvedbeni ne strateški prostorski akt, temveč načrt s seznamom aktivnosti, s katerimi se naslavljajo cilji in prednostne naloge SPRS 2050. Akcijski program za izvajanje Strategije je strateški prostorski akt, ministrstvo, pristojno za prostor pa lahko pripravi dve vrsti akcijskih programov iz prvega odstavka 50. člena tega zakona:-        tematski akcijski program,-        regionalni akcijski program.1) V tematskem akcijskem programu za izvajanje Strategije se celovito načrtujejo vsebinska področja, ki so v pristojnosti države, in so pomembna za njen prostorski razvoj.2) Za morje se, kot pomorski prostorski plan, pripravi tematski akcijski program za izvajanje Strategije na morju. V postopku njegove priprave se zagotovi sodelovanje sosednjih držav. Pomorski prostorski plan in načrti upravljanja, sprejeti v skladu s predpisi, ki urejajo vode, morajo biti med seboj usklajeni.3) V regionalnem akcijskem programu za izvajanje Strategije se obravnavajo vsebine regionalnega prostorskega plana iz drugega odstavka 75. člena tega zakona, ki so v pristojnosti države, če regionalni prostorski plan ni sprejet. Za pripravo regionalnega akcijskega programa se smiselno uporablja 78. člen tega zakona.V Načrtu za izvajanje Strategije je opredeljena izdelava štirih akcijskih programov, in sicer: * Izdelava strokovnih podlag za tematski akcijski program ter izdelava tematskega akcijskega programa za opredelitev območij prepoznavnosti naselij in krajine na državni ravni, vključno z izjemnimi krajinami;
* Izdelava akcijskega programa z opredelitvijo prednostnih prometnih projektov za pripravo DPN,
* Izdelava akcijskih programov za OVE in druge nizkoogljične vire (Organizacijska in vsebinska podpora izvajanju ukrepov NEPN s področja prostorskega načrtovanja za prehod v podnebno nevtralno družbo)
* Akcijski program za določitev turističnih območij

**7. Podana je bila pripomba:** tabele v prilogi vsebujejo množico podrobnih ukrepov, ni pa na primer načrta strateških usmeritev glede upravljanja voda in kmetijstva; **Odgovor:** V Načrtu za izvajanje SPRS 2050 ne navajamo aktivnosti iz strateških dokumentov, ki jih je Vlada RS že sprejela in ki že obravnavajo določeno področje. V Načrtu so vključene le dodatne aktivnosti resorjev, ki še niso del resornih strateških dokumentov, kot je npr. Načrt upravljanja voda na vodnih območjih Donave in Jadranskega morja za obdobje 2023-2027 (NUV III). Področje strateških usmeritev za kmetijstvo v načrtu ni obravnavano, ker je predmet Strateškega načrta Skupne kmetijske politike 2023 – 2027. **8. Podani so bili predlogi,** da se v načrt vključijo tudi aktivnosti oziroma ukrepi za izboljšanje umeščanja v prostor s poudarkom izvedljivosti v razumnih rokih, ki bodo omogočali konkurenčnost gospodarstva in večjo pravno varnost investitorjev s cilji:- poenostavitve in standardizacije postopkov - zmanjšanje števila potrebnih soglasij in postopkov za pridobivanjedovoljenj, digitalizacija postopkov, uvedba standardiziranih rokov,- jasnejše zakonodaje ter povečane pravne varnosti- jasna opredelitev ključnih pojmov, kot so javna korist, trajnostni razvoj, zeleno, nizkoogljično, pregledni ter transparentni pogoji za izdajo soglasij, in zagotovitev zakonodajne stabilnosti (napram hitrim spremembam zakonodaje),- uvedbe mehanizmov za pospešitev reševanja sporov in preprečevanja zlorabe instituta pritožb,- vzpostavitve proaktivnega prostorskega načrtovanja - zavezujoči roki za nosilce urejanja prostora NUP, sankcije za kršitve rokov, določitev območij za strateške investicije.**Odgovor:** Predlog se ne upošteva. Podani predlogi so predmet zakonodaje, s področja prostora in graditve in ne konkretnih aktivnosti za izvajanja SPRS 2050. 9. Podan je bil predlog k pripravi operativnega načrta za doseganje neto ničelne rasti pozidanih zemljišč, in sicer, da se za strateške energetske objekte državnega pomena s katerimi se zagotavlja stabilna električna oskrba ta cilj ne sledi in so tovrstni objekti izjema.Odgovor: Pripomba se ne upošteva: Ministrstvo bo kot strokovno podlago za pripravo operativnega načrta, naročilo študijo, ki bo naslovila različne vidike in izzive doseganja ničelne neto rasti pozidanih zemljišč, v oblikovanje predlogov pa bo vključeno tudi posvetovanje z deležniki. Zato se podani predlog ne navede kot izjemo v konkretni aktivnosti Načrta za izvajanje ReSPRS50.  |
| **10. Pri pripravi gradiva so bile upoštevane zahteve iz Resolucije o normativni dejavnosti:**  | DA  |
| **11. Gradivo je uvrščeno v delovni program vlade:**  | NE  |
|    **Jože Novak****minister**                                       |

Na podlagi petegaodstavka 73. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24, 109/24 in 25/25 – odl. US) Vlada Republike Slovenije izdaja

**UREDBO**
**o Načrtu za izvajanje Strategije prostorskega razvoja Slovenije 2050 za obdobje**

**2025–2034**

1. **člen**

S to uredbo se sprejme Načrt za izvajanje Strategije prostorskega razvoja Slovenije 2050 za obdobje 2025–2034 (v nadaljnjem besedilu: načrt).

1. **člen**

Načrt je v prilogi, ki je sestavni del te uredbe.

1. **člen**

Ministrstvo, pristojno za prostor, o izvajanju načrta poroča Vladi Republike Slovenije ob koncu posameznega obdobja izvajanja. Obdobja so opredeljena v načrtu . Poročilo o izvajanju načrta se vključi v vsakokratno Poročilo o prostorskem razvoju iz 278. člena Zakona o urejanju prostora.

KONČNA DOLOČBA

1. **člen**

Ta uredba začne veljati petnajsti dan po objavi v Uradnem listu Republike Slovenije.

Št. 007-170/2024

Ljubljana, maja 2025

**EVA 2021-2560-0038**

**Vlada Republike Slovenije**

**dr. Robert Golob**

predsednik

**Priloga:** Načrt za izvajanje Strategije prostorskega razvoja Slovenije 2050 za obdobje 2025–2034.

**OBRAZLOŽITEV Uredbe o Načrtu za izvajanje Strategije prostorskega razvoja Slovenije 2050 za obdobje 2025–2034**

Pravna podlaga

Zakon o urejanju prostora (ZUreP-3, Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24, 109/24 in 25/25 – odl. US) v petem odstavku 73. člena določa, da ministrstvo, pristojno za prostor (v nadaljnjem besedilu: ministrstvo), pripravi, vlada pa sprejme načrt za izvajanje Strategije prostorskega razvoja Slovenije v šestih mesecih po njenem sprejetju. V načrtu se za desetletno obdobje opredelijo prednostne naloge in odgovorni organi za izvajanje strategije za posamezna območja ali dejavnosti. Ministrstvo pa vsakih deset let pripravi nov načrt za desetletno obdobje.

Državni zbor Republike Slovenije je sprejel **Resolucijo o Strategiji prostorskega razvoja Slovenije do leta 2050** (Uradni list RS, št. 72/23;[[1]](#footnote-1), [[2]](#footnote-2) v nadaljnjem besedilu: strategija) na svoji seji 28. junija 2023, v Uradnem listu Republike Slovenije pa je bila objavljena 3. julija 2023. Ministrstvo je zaradi ponovitve razpisa za izbor zunanjega izvajalca in zaradi zasedenosti z nalogami, povezanimi s katastrofalnimi poplavami avgusta 2023, proces priprave načrta začelo januarja 2024.

Vsebinska obrazložitev predlaganih rešitev

Načrt za izvajanje Strategije prostorskega razvoja Slovenije 2050 za obdobje 2025–2034 (v nadaljnjem besedilu: načrt)določa tematske sklope in aktivnosti, s katerimi resorji prispevajo k doseganju ciljev prednostnih nalog, opredeljenih v strategiji. Načrt določa aktivnosti ministrstva in drugih resornih ministrstev, ki hkrati sledijo ciljem drugih resornih politik in se povezujejo s cilji prostorske strategije.

***K 1. členu:***

Uredba o Načrtu za izvajanje Strategije prostorskega razvoja Slovenije 2050 za obdobje 2025–2034 se sprejme na podlagi petega odstavka 73. člena ZUreP-3. Načrt je sestavni del te uredbe in je v prilogi.

***K 2. členu:***

V 2. členu je pojasnjeno, da je vsebina načrta razvidna iz priloge uredbe. Načrt določa tematske sklope in aktivnosti posameznih resorjev, s katerimi se v obdobju od leta 2025 do leta 2034 prispeva k doseganju ciljev in prednostnih nalog, opredeljenih v resoluciji o strategiji.

V prilogi uredbe je načrt, ki določa:

1. nabor aktivnosti, ki izhajajo iz dolgoročnih ciljev in prednostnih nalog strategije in s katerimi se bodo izvajale usmeritve iz strategije za naslednja tematske sklope: Izvajanje strategije na nacionalni ravni – zasnova prostorskega plana Slovenije; Priprava regionalnih prostorskih planov; Nova generacija občinskih prostorskih načrtov; Urbanizem – državni prostorski red; Krožno gospodarjenje s prostorom; Izobraževanje in usposabljanje; Spremljanje stanja v prostoru;
2. nosilce in druge sodelujoče, zadolžene za izvajanje tematskih sklopov in posameznih aktivnosti;
3. časovni načrt izvajanja aktivnosti;
4. kazalnike dosežka in kazalnike učinka za spremljanje učinkovitosti izvajanja načrta.

***K 3. členu:***

V 3. členu je določena obveznost poročanja ministrstva Vladi Republike Slovenije o izvajanju načrta.

***K 4. členu:***

Člen določa začetek veljavnosti uredbe petnajsti dan po objavi v Uradnem listu Republike Slovenije.

1. **Resolucija o Strategiji prostorskega razvoja Slovenije do leta 2050** je objavljena vv Uradnem listu Republike Slovenije: <https://www.gov.si/assets/ministrstva/MNVP/fotografije/dogodki/2023/06_Junij/Tiskovna-konferenca-SPRS2050/Resolucija-o-Strategiji-prostorskega-razvoja.pdf>. [↑](#footnote-ref-1)
2. Publikacija **Resolucije o Strategiji prostorskega razvoja Slovenije do leta 2050** je objavljena na

<https://www.gov.si/assets/ministrstva/MNVP/Dokumenti/Prostorski-razvoj/SPRS/Strategija_prostorskega_razvoja_2050.pdf>. [↑](#footnote-ref-2)